Diari Oficial de la Generalitat Valenciana


Sumari del DOGV 9954, del 10-10-2024 (2024/10176)

ACORD de 8 d'octubre de 2024, del Consell, pel qual s'autoritza una transferència de crèdit del capítol 4 del programa 111L00 “Projectes Estratègics”, per a la inclusió d'una nova línia de subvenció de concessió directa, art. 168.1.c), de Presidència de la Generalitat, per import de 100.000 euros. (Exp. 05.014/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9954

Data del DOGV
:   10-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10480

CVE
:   CNIH-L-4712-61330

Data del document
:   08-10-2024

Organisme emissor
:   Presidència de la Generalitat / Conselleria d'Hisenda, Economia i Administració Pública

Tipus de document
:   Acord

L'empresa STADLER RAIL VALÈNCIA, SAU, va presentar una sol·licitud per a l'obtenció d'una ajuda directa de caràcter plurianual, per al període comprés entre els exercicis 2024 a 2033, amb motiu de la realització de les inversions associades necessàries per a la fabricació de fins a 504 nous vehicles CITYLINK.

La Direcció General de Projectes Estratègics de Presidència de la Generalitat, té previst secundar este tipus d'iniciatives dirigides a implementar les polítiques europees en matèria d'innovació tecnològica i digital, ja que és d'interés per al desenrotllament socioeconòmic regional, però també nacional i que contribuirà en la millora de l'eficiència industrial, el desenrotllament econòmic i la cohesió social en la Comunitat Valenciana.

Per això i atés el caràcter excepcional de l'ajuda i acreditant-se les raons d'interés públic, social i humanitari a què es referix l'article 168.1.c) de la Llei 1/2015, d'Hisenda Pública, del Sector Públic Instrumental i de Subvencions, es va aprovar el Decret 113/2024, de 17 de setembre, del Consell, pel qual s'aproven les bases reguladores i la concessió d'una subvenció directa a la Stadler Rail València, SAU, per a la realització d'un pla d'inversions associades a la fabricació dels nous vehicles Citylink en les plantes de Stadler en la Comunitat Valenciana, durant el període 2024 a 2033, corresponent a l'anualitat 2024  un import de 100.000 euros.

Per tot el que s'ha exposat, Presidència de la Generalitat, proposa una minoració de disponibilitats existents i no subjecta a finançament condicionat de la línia de concessió directa, art. 168.1c) S1568 «Promoció, foment i realització d'activitats i esdeveniments d'interés públic, sociocultural o econòmic per a C.V.» del capítol 4, del programa 111L00 Projectes Estratègics, per import de 100.000 euros, per a la creació d'una nova línia de subvenció en el mateix capítol i programa de concessió directa art. 168.1.c) S1707 «Subvenció STADLER RAIL VALÈNCIA, SAU», per l'esmentat import.

A este efecte, i en virtut del que es disposa en els articles 21 i 23 de la Llei 8/2023 de Pressupostos de la Generalitat per a l'exercici 2024, a proposta de la Consellera d'Hisenda, Economia i Administració Pública, el Consell, prèvia deliberació

ACORDA

*Primer i únic*

Autoritzar modificacions en l'annex de transferències i subvencions corrents de l'aplicació pressupostària I46854273ZQ49372 G.111L00.4, que suposen:

Minorar la dotació de la línia de concesió directa, art. 168.1.c) S1568, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació actual* |
| S1568 | Promoció, foment i realització d'activitats i esdeveniments d'interés públic, sociocultural o econòmic per a C.V. | 750.000,00 | -100.000,00 | 650.000,00 |

  

Inclusió d'una nova línia de subvenció de concessió directa 168.1.c) S1707, amb les dades descriptives que es detallen a continuació:

|  |  |  |
| --- | --- | --- |
| Codi: S1707 | Denominació línia: Subvenció STADLER RAIL VALÈNCIA, SAU | CAP.4 |
| Import: 100.000 euros | Beneficiari previst: STADLER RAIL VALÈNCIA, SAU | |
| Mode de concessió:  Concessió directa art.168.1 C) Llei 1/2015. | Descripció i finalitat: Subvenció directa a STADLER RALIL VALÈNCIA, SAU, per a la realització de les inversions associades a la fabricació dels nous vehicles CITYLINK en les plantes de la Comunitat Valenciana, durant el període 2024 a 2033. | |
| Publicar dades: si | Aportació G.V no condicionada:   100.000  Aportació externa:  0 | |

  
  

Alacant, 8 d'octubre de 2024

SUSANA CAMARERO BENÍTEZ

La consellera secretària